stanford-oval/wikipedia huggingface dataset:
המכשפים מווייברלי פלייס
פרקים > עונה 3

| מספר הפרק (בסדרה) | מספר הפרק (בעונה) | שם הפרק באנגלית | שם הפרק בעברית | תאריך שידור מקורי ארצות הברית |
| --- | --- | --- | --- | --- |
| 52 | 1 | Franken Girl | נערת פרנקן | 9 באוקטובר 2009 |
| 53 | 2 | Halloween | ליל כל הקדושים | 16 באוקטובר 2009 |
| 54 | 3 | Monster Hunte | צייד מפלצות | 23 באוקטובר 2009 |
| 55 | 4 | Three Monsters | שלוש מפלצות | 30 באוקטובר 2009 |
| 56 | 5 | Night at the Lazerama | ערב בלייזרמה | 6 בנובמבר 2009 |
| 57 | 6 | Doll House | בית בובות | 20 בנובמבר 2009 |
| 58 | 7 | Marathoner Harper | הרפר רצה מרתון | 4 בדצמבר 2009 |
| 59 | 8 | Alex Charms a Boy | אלכס מקסימה ילד | 15 בינואר 2010 |
| 60 | 9 | Wizards vs. Werewolves | מכשפים נגד אנשי זאב | 22 בינואר 2010 |
| 61 | 10 | Positive Alex | אלכס החיובית | 26 בפברואר 2010 |
| 62 | 11 | Detention Election | ריתוק בחירות | 19 במרץ 2010 |
| 63 | 12 | Dude Looks Like Shakira | אחי נראה כמו שאקירה | 16 באפריל 2010 |
| 64 | 13 | Eat to the Beat | לאכול לפי הקצב | 30 באפריל 2010 |
| 65 | 14 | Third Wheel | גלגל חמישי | 30 באפריל 2010 |
| 66 | 15 | The Good, the Bad, and the Alex | הטוב, הרע והאלכס | 7 במאי 2010 |
| 67 | 16 | Western Show | מופע המערב הפרוע | 14 במאי 2010 |
| 68 | 17 | Alex's Logo | הלוגו של אלכס | 21 במאי 2010 |
| 69 | 18 | Dad's Buggin' Out | אבא הפך לחרק | 4 ביוני 2010 |
| 70 | 19 | Max's Secret Girlfriend | החברה הסודית של מקס | 11 ביוני 2010 |
| 71 | 20 | ?Alex Russo, Matchmaker | אלכס רוסו, שדכנית | 2 ביולי 2010 |
| 72 | 21 | Delinquent Justin | ג׳סטין המוזנח | 16 ביולי 2010 |
| 73 | 22 | Captain Jim Bob Sherwood | קפטן ג׳ים בוב שרווד | 23 ביולי 2010 |
| 74 | 23 | Wizards vs. Finkles | מכשפים נגד פינקלים | 30 ביולי 2010 |
| 75 | 24 | All About You-Niverse | הכל סובב את היקום-שלך | 20 באוגוסט 2010 |
| 76 | 25 | Uncle Ernesto | הדוד ארנסטו | 27 באוגוסט 2010 |
| 77 | 26 | Moving On | להמשיך הלאה | 10 בספטמבר 2010 |
| 78 | 27 | Wizards Unleashed | המכשפים נחשפים | 1 באוקטובר 2010 |
| 79 | 28 | Wizards Exposed | המכשפים נחשפים | 15 באוקטובר 2010 |
פרקים > עונה 4

| מספר הפרק (בסדרה) | מספר הפרק (בעונה) | שם הפרק באנגלית | שם הפרק בעברית | תאריך שידור מקורי ארצות הברית |
| --- | --- | --- | --- | --- |
| 80 | 1 | Alex Tells the World | אלכס מספרת לעולם | 12 בנובמבר 2010 |
| 81 | 2 | Alex Gives Up | אלכס מוותרת | 27 בנובמבר 2010 |
| 82 | 3 | Lucky Charmed | קמע המזל | 10 בדצמבר 2010 |
| 83 | 4 | Journey to the Center of Mason | מסע לתוך מייסון | 17 בדצמבר 2010 |
| 84 | 5 | Three Maxes and a Little Lady | שלושה מקסים ואישה קטנה | 7 בינואר 2011 |
| 85 | 6 | Daddy's Little Girl | הילדות הקטנות של אבא | 21 בינואר 2011 |
| 86 | 7 | Everything's Rosie for Justin | ג'סטין רואה ורדים | 4 בפברואר 2011 |
| 87 | 8 | Dancing with Angels | לרקוד עם מלאכים | 11 בפברואר 2011 |
| 88 | 9 | Wizards vs. Angels | מכשפים נגד מלאכים: מצפן המוסר | 18 בפברואר 2011 |
| 89 | 10 | Back To Max | בחזרה למקס | 11 במרץ 2011 |
| 90 | 11 | Zeke Finds Out | זיק מגלה | 8 באפריל 2011 |
| 91 | 12 | Magic Unmasked | קסם מאחורי המסכה | 13 במאי 2011 |
| 92 | 13 | Meet the Werewolves | תכירו את הזאבים | 17 ביוני 2011 |
| 93 | 14 | Beast Tamer | מאלף החיות | 24 ביוני 2011 |
| 94 | 15 | Wizard of the Year | מכשפת השנה | 8 ביולי 2011 |
| 95 | 16 | Misfortune at the Beach | ביש מזל בחוף | 24 ביולי 2011 |
| 96 | 17 | Wizards vs. Asteroid | מכשפים נגד אסטרואיד | 19 באוגוסט 2011 |
| 97 | 18 | Justin's Back In | ג'סטין חוזר לתחרות | 26 באוגוסט 2011 |
| 98 | 19 | Alex the Ppupetmaster | אלכס, מפעילת הבובות | 16 בספטמבר 2011 |
| 99 | 20 | My Two Harpers | הרפר כפול שתיים | 30 בספטמבר 2011 |
| 100 | 21 | Wizards of Apartment 13B | המכשפות מדירה 13ב | 7 באוקטובר 2011 |
| 101 | 22 | Ghost Roommate | רוח רפאים שותפה | 14 באוקטובר 2011 |
| 102 | 23 | Get Along, Little Zombie | תתאקלם, זומבי קטן | 21 באוקטובר 2011 |
| 103 | 24 | Wizards vs. Everything | מכשפים נגד הכל | 28 באוקטובר 2011 |
| 104 | 25 | Rock Around the Clock | רוק מסביב לשעון | 4 בנובמבר 2011 |
| 105 | 26 | Harperella | הרפרלה | 18 בנובמבר 2011 |
| 106 | 27 | Who Will Be the Family Wizard | תחרות המכשפים | 6 בינואר 2012 |
פסקול

הפסקול יצא לאור ב-4 באוגוסט 2009 תחת חברת וולט דיסני. האלבום כולל שירים והשראה מסדרת הטלוויזיה ומהסרט.
| המכשפים מוויברלי פלייס: הפסקול המקורי> מס' | המכשפים מוויברלי פלייס: הפסקול המקורי> שם | המכשפים מוויברלי פלייס: הפסקול המקורי> מבצעים | המכשפים מוויברלי פלייס: הפסקול המקורי> משך | המכשפים מוויברלי פלייס: הפסקול המקורי>  | המכשפים מוויברלי פלייס: הפסקול המקורי>  | המכשפים מוויברלי פלייס: הפסקול המקורי>  | המכשפים מוויברלי פלייס: הפסקול המקורי>  | המכשפים מוויברלי פלייס: הפסקול המקורי>  | המכשפים מוויברלי פלייס: הפסקול המקורי>  |
| --- | --- | --- | --- | --- | --- | --- | --- | --- | --- |
| 1. | Disappear  | סלינה גומז | 3:39 |  |  |  |  |  |  |
| 2. | Magical  | סלינה גומז | 2:54 |  |  |  |  |  |  |
| 3. | Magic (במקור על ידי Pilot)   | סלינה גומז | 2:49 |  |  |  |  |  |  |
| 4. | Strange Magic (במקור על ידי Electric Light Orchestra)   | סטיב רושטון | 3:20 |  |  |  |  |  |  |
| 5. | Magic (במקור על ידי The Cars)   | Honor Society | 3:51 |  |  |  |  |  |  |
| 6. | Every Little Thing She Does Is Magic (במקור על ידי הפוליס)   | מיטשל מוסו | 3:44 |  |  |  |  |  |  |
| 7. | Magic Carpet Ride (במקור על ידי Steppenwolf)   | KSM | 2:57 |  |  |  |  |  |  |
| 8. | Magic (במקור על ידי אוליביה ניוטון-ג'ון)   | מייגן מרטין | 4:08 |  |  |  |  |  |  |
| 9. | You Can Do Magic (במקור על ידי אמריקה)   | דרו סילי | 3:33 |  |  |  |  |  |  |
| 10. | Some Call It Magic  | רייבן סימון | 3:13 |  |  |  |  |  |  |
| 11. | Do You Believe in Magic (במקור על ידי The Lovin' Spoonful)   | Aly & AJ | 2:13 |  |  |  |  |  |  |
| 12. | Everything Is Not What It Seems (שיר הנושא)   | סלינה גומז | 0:51 |  |  |  |  |  |  |
| משך כולל: | משך כולל: | משך כולל: | 37:12 |  |  |  |  |  |  |
עיר ההוללות

| --- | --- |
 סוגה:  דרמה תקופתית 
 יוצרים:  מייק קלי 
 שחקנים:  לאנה פרייה ג'ק דוונפורט  מולי פרקר  גרנט שו מרים שור בריט רוברטסון
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  13 
 הפקה
 הפצה:  CBS מדיה ונצ'רס 
 מוזיקה:  ליז פייר 
 אורך פרק:  40 דקות
 שידור
 רשת שידור:  CBS (ארצות הברית)
 תקופת שידור מקורית:  5 ביוני 2008 – 5 בספטמבר 2008
 קישורים חיצוניים
 אתר רשמי
 דף התוכנית ב-IMDb
 
עיר ההוללות (באנגלית: Swingtown) היא סדרת טלוויזיה אמריקנית שנוצרה על ידי מייק קלי ושודרה ברשת CBS. מדובר בסדרת דרמה תקופתית המתרחשת ב-1970 המציגה את ההשפעה של שחרור מיני וחברתי במשקי בית בפרבר אמריקאי, דרך סיפורים מעורבים של נישואים פתוחים ומסיבות סקס.
סקירה כללית

"סווינגטאון" שודרה לראשונה ביום חמישי 5 ביוני 2008 במשבצת הזמן שהייתה שייכת בעבר לסדרה "ללא עקבות". הסדרה שודרה גם בקנדה, בריטניה, אירלנד, אוסטרליה, איטליה, דרום אמריקה, פולין, נורווגיה, ניו זילנד וברומניה.
אחרי שבעה פרקים בהן הייתה ירידה ברייטינג, רשת CBS החליפה את משבצת השידור ליום שישי, עם הסדרה "נקודת שבירה" (Without a Trace), שעברה את "סווינגטאון" בנתוני הרייטינג אף על פי שהייתה במשבצת שידור פחות נוחה. פרק הסיום של העונה הראשונה של "סווינגטאון" (סופו של דבר דה פקטו סיום הסדרה) שודר ב-5 בספטמבר.
למרות הביטול הצפוי מראש של הסדרה, החלטה זו נעשתה רשמית ב-14 בינואר 2009.
ב-9 דצמבר 2008 יצא DVD של העונה הראשונה.
עלילה

בקיץ 1976, הסדרה מתחילה עם המעבר דירה של משפחת מילר לשכונה אמידה יותר בחוף הצפוני, אזור הפרברים של שיקגו. ברוס מילר (בגילומו של ג'ק דוונפורט) הוא סוחר בורסה, נשוי לסוזן (מולי פרקר). סוזן מילר הוא עקרת בית שנכנסה להריון והתחתנה עם ברוס בבית הספר תיכון. לזוג יש בת בגיל ההתבגרות, לורי (שאנה קולינס), ובן צעיר, ברוס ג'וניור, שזכה לכינוי BJ (אהרון האוולס).
טום וטרינה דקר (גרנט שו ולאנה פרייה) הם השכנים החדשים של משפחת מילר. טום, טייס בחברת תעופה, פגש את טרינה בזמן שהיא הייתה דיילת. הזוג דקר מתיידד במהירות עם המילרים, והזוג מילר לומדים באותה מהירות שלשכנם החדשים יש מערכת יחסים של נישואים פתוחים. המעבר גורם למתח בידידות משפחת מילר עם רוג'ר וג'נט תומפסון (ג'וש הופקינס ומרים שור), שכניהם וחברים מהשכונה הישנה שלהם. הם מנסים לשמור על ידידותם עם מילר, אבל הם מזועזעים כשהם לומדים על ההסדר בחיי הנישואין של ידידיהם החדשים, שכניהם הדקרים. לרוג'ר וג'נט יש בן, ריק (ניק בנסון).
אף על פי ש שהסדרה מתמקדת בעיקר בשלושת הזוגות הנ"ל, הסדרה מתארת גם את הסיפורים של הילדים שלהם, במיוחד לורי, שנמשכת למורה שלה לפילוסופיה בבית ספר קיץ (מייקל ראדי). ידידותו של בי.ג'יי וריק גם נמצאת במבחן על ידי המעבר, כאשר בי.ג'יי פוגש סמנתה סקסטון (בריט רוברטסון), נערה מסתורית שגרה בשכנות אליו בשכונה החדשה שלו.
קדם הפקה

המפיקים מייק קלי (כותב ראשי) ואלן פול הגישו לראשונה את הרעיון שלהם לערוץ HBO, שבו פול, שעבד על "עמוק באדמה", היה תחת עסקה פתוחה. פול אמר שרשת HBO ויתרה על הרעיון כיון שכבר היו בידיה 2 סדרות בשלבי הפקה (Big Love, Tell Me You Love Me). השניים החליטו לפנות לרשת שואוטיים, אבל טרם תחילת הדיונים עם הרשת, נשיאת רשת CBS Entertainment, נינה טסלר, גילתה על ההצעה, ובתוך כמה ימים קראה את התסריט ונתנה אור ירוק לסדרה במאי 2007. התסריט היה צריך להיכתב מחדש לשידור בטלוויזיה אמריקנית, אך הוחלט להשאיר את העירום והתיאור הגרפי של מעשים מיניים. רשת CBS הזמינה 13 פרקים מזרוע הייצור של הרשת, חברת ההפקות CBS Paramount Television.
הפסקול של הסדרה סופק על ידי גארי קלאמאר (והרכז המוזיקה שלו אליסון וידולי), בעל החברה Go Music המספקת מוזיקה גם לסדרות אחרות כמו דם אמיתי, והאוס.
שחקנים ראשיים

ג'ק דוונפורט - ברוס מילר
מולי פרקר - סוזן מילר
לאנה פרייה - טרינה דקר
גרנט שו - טום דקר
מרים שור - ג'נט תומפסון
ג'וש הופקינס - רוג'ר תומפסון
שאנה קולינס - לורי מילר
אהרון יללה – בי.ג'יי. (ברוס ג'וניור) מילר.
מייקל ראדי - דאג סטיבנס
בריט רוברטסון - סמנתה סקסטון
שחקנים נוספים

ניק בנסון - ריק תומפסון
קייט נורבי - גייל סקסטון
רייצ'ל לפברה - מלינדה של ברוס עמית לעבודה
ריק פיטרס - טוני מרנו
קייל סירלס - רוד לוגן
ארין דניאלס - סילביה דייוויס
מארק עמק - ראד דייוויס
פרקים

| מספר פרק | שם הפרק | תאריך שידור מקורי (ארצות הברית) | רייטינג | תקציר |
| --- | --- | --- | --- | --- |
| 1 | "Pilot" | יוני,5, 2008 | 6.0 | סוזן וברוס עברו עם משפחתם לפרבר מחוץ לעיר שיקגו כדי למצוא הרגשת קהילה שונה ומיוחדת יותר. אך הם אינם יודעים שהם נכנסו לעולם של בליינים וחילופי זוגות. |
| 2 | "Love Will Find a Way" | יוני,12, 2008 |  | ברוס חייב להישאר בעבודה ואינו יכול לבוא למסיבה עם סוזן. ג'נט מתחילה להבין עד כמה החברות שלה עם סוזן חשובה. |
| 3 | "Double Exposure" | יוני,19, 2008 |  | סוזן מבקשת עזרה לארגן חנוכת בית בתקווה לתקן את מערכת היחסים שלה עם ג'נט. לטרינה יש רעיונות אחרים בקשר למסיבה. |
| 4 | "Cabin Fever" | יוני,26, 2008 |  | שלוש המשפחות, מילר, דקר ותומפסון מוצאים עצמם מבלים ביחד בבקתה המשפחתית של המשפחה של סוזן, כאשר ג'נט סוף סוף משתחררת. |
| 5 | "Go Your Own Way" | יולי,3, 2008 |  | למרות מורת רוחו של ברוס, סוזן מגיעה לאירוע התרמה למען חופש ביטוי בבית משפחת דקר כדי לממן ייצוג משפטי של כוכב סרט שנוי במחלוקת. |
| 6 | "Friends with Benefits" | יולי,10, 2008 |  | טום מקנא כשטרינה פוגשת את האקס שלה מימי התיכון. בינתיים, סוזן משתתפת בכנס ארוחת צהריים שיכול לעזור למנף את הקריירה של ברוס אך לא מצליחה להשאיר רושם על ראשי הארגון. |
| 7 | "Heatwave" | יולי,17, 2008 |  | טום עורך מסיבת בריכה מבלי להתייעץ עם טרינה שאינה רואה בעין יפה את הרומן שהיה לו בטוקיו. אחרי שפוטר מעבודתו, רוג'ר פונה לסוזן לעצה. ברוס והמתלמדת שלו בעבודה מתקרבים. |
| 8 | "Puzzlerama" | יולי,25, 2008 |  | רוג'ר וסוזן, ברוס ומלינדה וטום וג'נט משתתפים במשחק חידות שנתי של טרינה, בו הסודות הכי כמוסים של השכונה הם הרמזים להתקדמות במשחק. טרינה מצמדת במכוון את סוזן עם רוג'ר בתקווה שיהפכו לזוג וברוס מנשק את מלינדה. |
| 9 | "Swingus Interruptus" | אוגוסט, 2008,1 |  | בזמן שטום וטרינה עובדים על חיזוק הקשר ביניהם, סוזן וברוס פוגשים את בראד וסילביה, אך המפגש שלהם נקטע על ידי לורי, בתם, והחבר החדש שלה, דאג. |
| 10 | "Running on Empty" | אוגוסט, 2008,8 | 110 | ברוס מתכנן טיול משפחתי לבקתה אך לורי מתכננת לבלות עם דאג. רוג'ר וג'נט מתחילים ללכת לטיפול זוגי. |
| 11 | "Get Down Tonight" | אוגוסט, 2008,15 | 111 | ברוס וסוזן נהנים בערב ריקודים עם טום וטרינה. ג'נט מוצאת עבודה זמנית במערכת העיתון המקומי. |
| 12 | "Surprise" | אוגוסט, 29, 2008 | 112 | סוזן עורכת מסיבת הפתעה ליום הולדתה של ג'נט. רוג'ר הולך לראיון עבודה בסינסינטי. סמנתה מגלה שהיא עוברת לגור עם בת דודתה, ליסה. לטרינה יש הפתעה שתשפיע על אורח חייהם שלה ושל תום. |
| 13 | "Take it to the Limit" | ספטמבר, 5, 2008 | 113 | טרינה ותום עורכים מסיבה לכבוד סוף הקיץ. רוג'ר מספר שהחליט לקבל את העבודה החדשה ועליו לטוס על מנת למצוא מקום מגורים בעיר חדשה למשפחתו אך ג'נט לא רוצה לעזוב את שיקגו. מערכת היחסים של ברוס וסוזן עומדת במבחן כאשר היא מגלה על הרומן של ברוס עם מלינדה. לורי הולכת לדירה של דאג כדי לנסוע עמו לגווטאמלה אך מגלה שהוא כבר נסע והשאיר לי מכתב המצהיר את אהבתו ומחויבותו אליה. העונה נגמרת כאשר טרינה קוראת ספר על תינוקות (מתנה מג'נט), ג'נט עובדת על אלבום התמונות שלה ומצרפת את הטור החדש אותו היא כותבת בעיתון. ברוס נוסע לפגוש את מלינדה בבר בו התנשקו ואילו סוזן הולכת לחדר של רוג'ר בבית מלון. |
מד מן

ערך זה עוסק בסדרת טלוויזיה. אם התכוונתם לחברת תקליטים, ראו .
| --- | --- |

פתיח הסדרה
 סוגה:  דרמה
 יוצרים:  מתיו ויינר 
 שחקנים:  ג'ון האם   אליזבת מוס   וינסנט קרטיזר   ג'נוארי ג'ונס   ג'סיקה פארה   כריסטינה הנדריקס   ג'ון סלאטרי   מיכאל גלדיס   אהרון סטאטון
 פרסים:  פרס אמי לסדרת הדרמה הטובה ביותר 
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק, לוס אנג'לס 
 מספר עונות:  7 
 מספר פרקים:  92 
 הפקה
 הפצה:  Lionsgate Television, נטפליקס 
 אתר צילומים:  לוס אנג'לס, ניו יורק 
 מוזיקה:  דיוויד קרבונרה 
 אורך פרק:  45 דקות
 שידור
 רשת שידור:  AMC
 רשת שידור בישראל:  HOT Plus yes vod חינוכית
 תקופת שידור מקורית:  19 ביולי 2007 – 17 במאי 2015 
 קישורים חיצוניים
 דף התוכנית ב-IMDb
 
מד מן (באנגלית: Mad Men; נקראה בישראל גם הגברים של שדרות מדיסון) היא סדרת טלוויזיה אמריקאית, שנוצרה והופקה על ידי מתיו ויינר, ושודרה ברשת הכבלים האמריקאית AMC. הסדרה זכתה לשבחי הביקורת עבור האותנטיות והסגנון החזותי. הסדרה זכתה בפרסים רבים, בהם ארבעה פרסי אמי לסדרת הדרמה הטובה ביותר, שלושה פרסי גלובוס הזהב, שני פרסי גילדת שחקני המסך ופרס פיבודי. בשל כך, ועל פי מבקרים רבים וסיקור נרחב, מד מן נחשבת כאחת מסדרות הדרמה הטובות ומשפיעות ביותר בהיסטוריה של הטלוויזיה.
עלילת הסדרה מתרחשת בשנות ה-60 של המאה העשרים, ועוסקת בחברת פרסום "סטרלינג קופר" הממוקמת בשדרת מדיסון בניו יורק. הסדרה מתרכזת בדון דרייפר, מנהל הקריאייטיב ב"סטרלינג קופר".
עלילה > עונה 1

פרקים 1–13 (13 פרקים), אשר שודרו בין 19 ביולי 2007 ו-18 באוקטובר 2007.
העונה נפתחת במרץ 1960, דון דרייפר, מנהל קריאייטיב במשרד הפרסום "סטרלינג קופר", מנסה למצוא תקציב רווחי. בזמן שאשתו בטי נשארת בבית ומטפלת בשני ילדיו, סאלי ובובי, הוא מבלה את זמנו במנהטן ומנהל רומנים. פגי אולסון, נערה תמימה, מועסקת בחברה כמזכירתו של דון ומגלה שקשה לעמוד בקצב של המזכירות האחרות. פיט מגלה כלפיה חיבה וחושק בה למרות חתונתו הקרבה. לאחר חתונתו וחזרתו מירח הדבש הוא ממשיך בחיזוריו אחר פגי, שלבסוף שוכבת איתו. אשתו של פיט רוצה דירה גדולה יותר ולכן הוא לוקח סיכון בעבודה, ומפוטר. ברט קופר, ממנהלי משרד הפרסום, מחזיר אותו לעבודה משום שהוא סבור כי קשריו החברתיים של פיט יועילו לחברה. דון זוכה בפרס על עבודתו ולאחר שתמונתו מתפרסמת בעיתון העבר חוזר לרדוף אותו. סיפור קצר של קן קוסגרוב מתפרסם בעיתון. פגי שומעת סוד חשוב וחולקת אותו עם ג'ואן. בישיבת סיעור מוחות פגי מתגלה כיותר ממזכירה ונפתחות בפניה הזדמנויות במשרד כשדון שואל לעצתה ברעיון פרסומי חדש.
בטי, אשתו של דון, הסובלת מבעיות עצבים הולכת לפסיכיאטר, לו היא מספרת שהיא יודעת שבעלה שוכב עם נשים אחרות, כאשר היא יודעת שהפסיכיאטר מדווח לדון על פגישותיהם. רוג'ר, שמתארח אצל דון לארוחת ערב, מפלרטט עם בטי וגורם לקרע בינו לבין דון. רוג'ר מתנצל ודון סולח לו. דון מתייסר בגלל זכרונות מעברו המסתורי. פגי מרגישה מאוימת על ידי חבריה למשרד לאחר הצלחתה הגוברת. סלבטורה רומנו מפתח יחסים עם לקוחה. החברה מנסה לחשוב על רעיונות חדשים למסע הבחירות נגד קנדי.
אדם, אחיו של הצעיר של דון, מגיע במפתיע לניו יורק ויוצר אתו קשר. דון נחרד מהופעתו של אדם, שקורא לו בשמו המקורי ויודע את האמת עליו. דון מנסה להסתיר אותו ולהיפטר ממנו. אדם, שמצבו היה מעורער מלכתחילה, נפגע קשות מההתנכרות של דון ומתאבד בחדר המלון העלוב, שבו דון שיכן אותו. הדבר נודע לדון רק לאחר כמה ימים, כאשר הוא מתחרט על יחסו לאחיו ומתקשר למלון כדי להתפייס אתו.
בסוף העונה דון מאבד תקציב ורוג'ר שמנסה לעודד אותו בעזרת בחורות מקבל התקף לב.
פיט מנסה להתמודד עם דרישות חיי הנישואים. הוא מגלה חלק מסוד עברו של דון - העובדה שהוא נולד בשם אחר - ומנסה לסחוט אותו. הוא דורש קידום בעבודה תמורת שתיקתו. דון מגיב בקור רוח ולוקח את פיט למשרדו של ברט קופר. פיט חושף את האמת על דון, ומגלה, שלקופר לא אכפת מה שמו האמיתי של דון דרייפר אלא רק התרומה שהוא תורם לעסק. פיט יוצא בזעם וקופר אומר לדון שהוא רשאי לפטר את פיט או להשאירו ולפקוח עליו עין. דון בוחר באפשרות השנייה, ופיט עובר בהמשך לעמדה של כניעה וחנופה כלפי דון.
פגי מקודמת בעבודה. היא גם משמינה מאד ואינה מודעת כלל להיותה בהריון. כאשר יום אחד היא נתקפת כאבים קשים ומובהלת לבית חולים, היא נדהמת לגלות שהכאבים הם צירי לידה. מכיוון שפיט הוא הגבר היחיד עמו קיימה יחסי מין, ברור לה, שהבן, שהיא יולדת, הוא שלו.
היא מתנכרת לתינוק, והוא נמסר מיידית לאימוץ. פגי גם אינה מספרת דבר לפיט. אמה ואחותה יודעות על הלידה והאימוץ, אך הן בטוחות שהאב הוא דון, ופגי אינה מגיבה, ומניחה להן לחשוב כך.
עלילה > עונה 2

פרקים 14–26 (13 פרקים), אשר שודרו בין 27 ביולי 2008 ו-26 באוקטובר 2008
העונה נפתחת ביום האהבה של שנת 1962, כ-15 חודשים לאחר אירועי העונה הראשונה. לפיט נודע משידורי הרדיו שמטוס אמריקן איירליינס עליו היה אביו התרסק, וכי אין ניצולים. דאק (מארק מוזס) שאחראי על התקציבים ב"סטרלינג קופר", מנסה לגייס את חברת אמריקן איירליינס, לאחר שחברת התעופה הצהירה על שינוי בשיווק. דון מתנגד למהלך, ולבסוף הם אינם מצליחים להשיג את החברה, דבר אשר פוגע במוניטין של דאק. פגי ששלחה את תינוקה לאימוץ לא מספרת על כך לפיט. ג'ואן מוצאת לדון מזכירה חדשה בשם ג'יין. דון קונה מכונית חדשה ויוקרתית. סאל מזמין את קן כדי לדון על הסיפור הקצר החדש שלו. ג'ואן מתארסת לגרג האריס, רופא צעיר, הנמצא בשלב ההתמחות בכירורגיה. זמן קצר לפני החתונה היא מביאה את גרג למשרד, להציגו בפני חבריה לעבודה. רוג'ר, אשר קיים קשר מיני עם ג'ואן עד אירוסיה לגרג, ניגש לשוחח עם הזוג, ומפלרטט עם ג'ואן באופן המעורר את קנאתו של גרג. לאחר מכן גרג "לוכד" את ג'ואן במשרד הריק של דון וכופה עליה יחסי מין.
במהלך העונה, הופכת ג'יין, מזכירתו של דון, לאשתו השנייה של רוג'ר, ועוזבת את הסוכנות.
עלילה > עונה 3

פרקים 27–39 (13 פרקים), אשר שודרו בין 16 באוגוסט 2009 ו-8 בנובמבר 2009
העונה נפתחת במרץ 1963. הסוכנות נמכרה לחברה בריטית וכתוצאה מכך מתחוללים בה שינויים. התקציבאי הראשי מפוטר ופיטר קמבל וקן קוסגרוב מתחרים על התפקיד החדש. דון מגלה שסלווטורה הומוסקסואל. אביה של בטי, עובר להתגורר בביתם של בטי ודון. לאחר זמן קצר הוא מת וסאלי חווה התמוטטות. בטי יולדת וקוראת לתינוק על שם אביה. קן מקבל את תפקיד התקציבאי. פגי שוכבת עם דאק.
פוליטיקאי אמיד וגרוש בשם הארי פראנסיס מתאהב בבטי ומחזר אחריה. בטי נענית לחיזוריו באופן חלקי אך שומרת על איפוק וסודיות.
בסוף העונה נודע לדון כי ההנהלה הבריטית עומדת לערוך שינויים מפליגים בחברה והוא מחליט למרוד. הוא מגייס את הבכירים, כולל פרייס, הנציג הבריטי, ופיט, שנמצא בהשעייה. כולם עוזבים את החברה בן לילה במבצע מתוכנן היטב. למחרת הם כבר נמצאים במקום חדש, לאחר שלקחו איתם את כל הניירת והציוד הנחוצים להם. הם מכריזים על הקמת חברה חדשה בשם "סטרלינג קופר דרייפר פרייס". ג'ואן מצטרפת לחברה החדשה. היא אמנם התפטרה מהעבודה, כיוון שחשבה שבעלה הרופא יפרנס אותה, אך הוא לא התקבל למשרה בה רצה, ועליה להמשיך לעבוד.
הארי פרנסיס מציע נישואים לבטי ומבטיח לפרנס אותה ואת ילדיה. בטי מחליטה להיענות לו ופותחת בהליכי גירושין מדון.
עלילה > עונה 4

פרקים 40–52 (13 פרקים), אשר שודרו בין 25 ביולי 2010 ו-17 באוקטובר 2010
העונה נפתחת במהלך חג ההודיה 1964 כאשר חברת הפרסום החדשה "סטרלינג, קופר, דרייפר, פרייס" מנסה לבסס עצמה. החברה משיגה תקציבים ומשיגה מעמד נכבד בתעשייה. שנת 1965 מתחילה ובעלה של ג'ואן מודיעה לה כי הוא מתגייס לצבא. רוג'ר מחליט לכתוב ספר על חייו. ליין חווה בעיות בנישואיו. אשתו של פיט נכנסת להריון. התנהגותה של סאלי מחמירה. דון זוכה בפרס קליאו. דון מגלה כי אנה גוססת. פגי נפרדת מהחבר שלה ונאלצת לפטר את ג'ואי לאחר שביצע מתיחה משרדית על ג'ואן. דון מתחיל לכתוב על חייו ובמקביל מתחיל לצאת עם פיי שעובדת בחברה. מזכירתו של דון מתה. רוג'ר וג'ואן שוכבים והיא נכנסת להיריון בזמן שבעלה בצבא. הלקוח העיקרי של "סטרלינג, קופר, דרייפר, פרייס", לאקי סטרייק עוזב, החברה נתקלת בקשיים כלכליים ונאלצת לפטר עובדים. דון מגלה לפגי את האמת לגבי עברו והיא ממליצה לו לחיות את חייו האמיתיים ולא להמשיך לחיות בשקר. בטי ובעלה הנרי פרנסיס עוזבים את ביתם המשותף שלה ושל דון יחד עם הילדים, סאלי שפיתחה מערכת יחסים עם גלן בישופ נאלצת להיקרע מהבית בו נולדה ולהיפרד מחבריה. הילדים נוסעים יחד עם דון לחופשה בקליפורניה, לקראת הנסיעה דון מבקש את עזרתה של מייגן קאלבה מזכירתו בשמירה על הילדים בקליפורניה ובמהלך החופשה מתאהב במייגן. הוא מציע לה נישואין והיא נענית בחיוב. לאחר חזרתם לניו יורק הם מכריזים על נישואיהם הקרובים לכל חברי המשרד. פגי וקן מחתימים לקוח חדש ונראה כי "סטרלינג, קופר, דרייפר, פרייס" בכל זאת תצליח להמשיך את דרכה.
עלילה > עונה 5

פרקים 53–65 (13 פרקים). החלה ב-25 במרץ 2012 והסתיימה ב-10 ביוני 2012.
העונה נפתחת ביוני 1966 כשדון חוגג את יום הולדתו הארבעים ומייגן עורכת לו מסיבת הפתעה. מייגן מקבלת קידום ופגי מקבלת את המשימה להדריך אותה. במקביל מרגישה מייגן שדון מתרחק ממנה. ג'ואן חוששת למקום עבודתה בזמן שהיא בחופשת לידה. בטי מעלה במשקל ומגלה כי יש לה גידול בבלוטת התריס. רוג'ר לוחץ על פגי להעסיק רעיונאי צעיר בשם מייקל גינזבורג. לעבודה במשרד מתקבלת מזכירה כהת עור שמתקשה להשתלב אך מתיידדת עם פגי. גרג חוזר מהצבא וג'ואן מגלה שהוא התנדב לחזור שוב. דון ומייגן יוצאים לחופשה במהלכה הוא נוטש אותה בדיינר באמצע הדרך אך השניים מתפייסים בסופו של דבר. מייקל מספר לפגי שהוא נולד במחנה ריכוז. פגי מחליטה לעזוב את החברה כדי להתקדם באמת בתחום הפרסום. פגי ואייב עוברים לגור יחד ואמא שלה לא מרוצה מהעניין. רוג'ר נאבק לשמור על מקומו בחברה ומשלם לגינזבורג כדי שיביא לו לקוחות. הוא ואשתו, ג'יין, מתנסים ב-LSD והיא חושפת בפניו שהיא רוצה להיפרד והשניים מתגרשים. פיט שעבר לגור יחד עם אשתו בפרברים מתגעגע לעיר הגדולה והתנהגותו הופכת יותר ויותר נלוזה לאחר שהוא וליין מכים אחד את השני ולאחר שהוא שוכב עם אישה נשואה. מייגן מצילה ברגע האחרון את התקציב של חברת "היינץ" וג'ואן מגלה שגרג רוצה להתגרש ומתקשה להתמודד עם המצב כאשר החברה מנסה להשיג את התקציב של חברת "יגואר" והתנאי לעסקה הוא שג'ואן תקיים יחסי מין עם מנהל החברה.
בסוף העונה ליין נקלע לחובות עמוקים כאשר עדיין לא התאושש מהשקעת רוב כספו בהצלת המשרד לפני שנה. לאחר שהשותפים מוותרים על בונוס חג המולד שלהם ליין נאלץ לגנוב מהחברה. דון מגלה על הגנבה ומפטר אותו אך ליין, שחושש ומובך לחזור כך לאנגליה, תולה את עצמו במשרד ובכך אף אחד חוץ מדון לא יודע את סיבת התאבדותו. מייגן מתפטרת סופית מעבודתה בחברה וחוזרת לקריירת משחק כושלת. דון מקבל פרס מהאגודה למלחמה בסרטן על המכתב שכתב לאחר שלאקי סטרייק עזבו את החברה. בטי הממורמרת מעלייתה במשקל הולכת לקבוצת תמיכה ובמקביל מנסה לסכסך בין דון למייגן.
עלילה > עונה 6

פרקים 66–78 (13 פרקים). החלה ב-7 באפריל 2013 והסתיימה ב-23 ביוני 2013.
העונה נפתחת עם חזרתם של דון ומייגן מחופשה בהוואי. אמו של רוג'ר מתה. דון שוכב עם סילביה ומייגן מספרת לו שעברה הפלה טבעית. פיט ממשיך לשכב עם נשים אחרות, וטרודי מתעמתת איתו על כך ומגרשת אותו מהבית. ג'ואן מתקשה להשלים עם הדרך בה השיגה את השותפות בחברה. פגי מתמודדת עם קשיים במשרד החדש ונעשית קשוחה יותר ויותר. דון חווה קשיים עם התקציב של "יגואר" ומפטר אותם. הדבר גורם לשרשרת אסונות עם התפרצותו של פיט אשר מספר לדון שהחברה הייתה בדרך להנפקה אך זה נהרס עם אובדן התקציב וג'ואן נשברת לאחר מה שעברה כדי להשיג את התקציב. רוג'ר פותר את המצב כאשר הוא מספר שהצליח להשיג יתרון על מנת להשיג את התקציב של "שברולט". פיט תופס את חמו בבורדל וכתוצאה מכך נגרם נזק לתקציב של "ויק כימיקלים", כאשר הוא מספר לטרודי על אביה היא מגרשת את פיט מהבית סופית.
דון וטד צ'ו חושבים על רעיון למזג את שתי החברות (CGC וסטרלינג קופר דרייפר פרייס) ולעבוד יחד על מנת ששתיהן לא ייסגרו. פגי שקנתה דירה יחד עם בן זוגה מחליטה להסכים להחלטה ולהצטרף לחברה החדשה בתור מנהלת הקופירייטינג.
עלילה > עונה 7

פרקים 79–92 (14 פרקים). העונה האחרונה של הסדרה חולקה לשני חלקים בני 7 פרקים כל אחד.
עלילה > עונה 7 > חלק 1

החל את שידוריו ב-13 באפריל 2014 והסתיים ב-25 במאי 2014. העונה מתחילה בינואר 1969, מספר שבועות לאחר חג ההודיה של שנת 1968, שם הסתיימה העונה השישית, כאשר הדמויות התמודדו עם חלוקת המשרד בין ניו יורק ללוס אנג'לס. העונה מסתיימת ביולי 1969.
דון נפרד ממייגן ונותן לה צ'ק על סך מיליון דולר, רוג'ר מוכר את החברה למקאן אריקסון ומנהל רומן עם אימה של מייגן,
חלק 2
החל את שידוריו ב-5 באפריל 2015 והסתיים ב-17 במאי 2015.
ג'ואן נקלעת לקשיים עם ההנהלה החדשה ועוזבת עם פיצוי נמוך, היא מכירה איש עסקים עשיר שמבקש ממנה לעזוב את ניו-יורק ולהתלוות אליו אך בוחרת לפתוח חברת הפקה עצמאית. סטן ריזו, עמיתה הוותיק של פגי במשרד, מגלה פתאום שהוא אוהב אותה. הוא אומר לה זאת, ונחוץ לה זמן קצר להכיר בכך, שהוא ידידה הטוב ביותר, ולמעשה גם היא אוהבת אותו. הסדרה מסתיימת ב"הפי אנד" עבור שניים אלה. מנהל מקאן אריקסון מתלונן על כך שדון "נעלם". דון אכן יצא לנדודים, בסופם הוא נמצא במרכז היפי של גמילה ותמיכה. הוא עובר מהפך רוחני. הוא בוכה לצד גבר אחר במה שידוע כ"נאום המקרר". בסצנת הסיום הוא עושה מדיטציה ובעיני רוחו עולה פרסומת לקוקה קולה, המשלבת אלמנטים של ניו-אייג', שהם הלקוחות של מקאן אריקסון. הפרסומת היא פרסומת אמיתית לקוקה קולה ששודרה ב-1971.